<prompt> Akaretša sehlogo: Bašomi ba Qantas ba ngongorega ka go se robale ka mo go lekanego maetong a bona a go ya Los Angeles ka gobane hotele ya bona motseng e na le lešata le legolo kudu. Mekgatlo ya bašomi yeo e emelago bašomi ba Qantas e bolela gore e ile ya lahlwa ke dingongorego ka morago ga ge bahlankedi ba ka sefofaneng le baotledi ba difofane ba hudugetše hoteleng yeo e lego kgaufsi le lefelo le le thabišago kudu lefaseng la Disneyland le lefelo la kopano leo le nago le batho ba bantši. Qantas e ile ya huduga go tloga Costa Mesa, yeo e lego iri le seripa ka borwa bja Boema-fofane bja Los Angeles, go ya Anaheim Hilton dikgweding tše 12 tše di fetilego. Dikgweding tše 12 tše di fetilego bašomi ba Qantas ba be ba dula kua The Anaheim Hilton yeo e lego kgaufsi kudu le Disneyland le lefelo la yona la dikopano. Mekgatlo ya bašomi e bolela gore e be e tletše ka dingongorego tša gore bašomi ga ba kgone go robala lefelong le lefsa la bodulo leo Qantas e le neago lona. Mogato wo o latela tsebišo ya molaodi wa khamphani ya difofane Alan Joyce ya go fokotša ditshenyagalelo tša mo e ka bago R2 bilione ka nywaga e meraro ka morago ga go lahlegelwa nywageng ya morago bjale. Mafelo a mafsa a bodulo a kgaufsi le boema-fofane ka seripa-gare sa iri gomme go begwa gore a fokotša ditshenyagalelo tša bodulo ka peditharong, goba mo e ka bago R100 bošego bjo bongwe le bjo bongwe. Mohlankedi wa Setšhaba wa tša Diintaseteri wa Mokgatlo wa Bahlankedi ba Basepediši ba Sefofane ba Australia e lego Steven Reed o boditše Newscorp gore bahlankedi ba sefofane le bafofiši ga ba kgone go ikhutša ka mo go lekanego ka baka la lešata le le tšwago phakeng ya boithabišo le lefelong la kopano leo le lego kgaufsi le yona. Ge o fihla hoteleng o nyaka go ya go sepela gomme ka morago wa khutša, e sego go lebana le sehlopha sa mmino wa rock seo se bapalago ka phapošing ya ka pele le bana bao ba kitimago ka godimo le tlase ka diholong. O ile a lemoša gore ge e ba bašomi ba ka sekepeng ba sa khutša ka mo go lekanego ba tla swanelwa ke go bega gore ga ba swanelege bakeng sa modiro e lego seo se ka feleletšago ka go phumolwa ga sefofane. Gaešita le ge Anaheim Hilton e le mo e ka bago metsotso e 30 kgaufsi le boema-fofane go feta mafelo a mangwe a bodulo a nakong e fetilego, mekgatlo ya bašomi e phegelela gore hotele e na le lešata kudu bakeng sa bašomi ba difofane. Mmoleledi wa Qantas o boditše Daily Mail Australia gore ba latela melao ya motheo e tiilego mabapi le tekanyo ya go khutša yeo bašomi ba swanetšego go e hwetša gomme ka mehla ke mohola wa khamphani ya difofane go kgonthišetša gore dinyakwa tše di a kgotsofatšwa. O boletše gore Qantas gantši e fetela ka kua ga...  <response>: Bašomi ba Qantas ba ile ba dula hoteleng yeo e lego kgaufsi le Disneyland. Hotele e mpsha e theko ya tlase e bile e kgaufsi le LAX go feta mafelo a mangwe a bodulo a pele. Dihlopha tša bašomi di re mmino le baeng bao ba nago le lešata ba dira gore bašomi ba se robale dinakong tša go khutša. Ba bolela gore se se ka lebiša go lapa le go phumolwa ga maeto a ka morago ga moo. Qantas e re e šoma le hotele go fokotša lešata bakeng sa bašomi. 